યુપીના મુખ્ય સચિવ રાજીવ કુમારને તપાસની જવાબદારી સોંપવામાં આવી હતી. રાજીવ કુમારે મામલાની તપાસ બાદ મુખ્યમંત્રી યોગી આદિત્યનાથને સોમવારે પોતાનો અહેવાલ સોંપ્યો હતો. ત્યાર બાદ મેડિકલ શાખાના શિક્ષણ વિભાગના અધિક મુખ્ય સચિવ અનીત ભટનાગર જૈનને હટાવવામાં આવ્યા હતા. આ મામલામાં ગોરખપુર મેડિકલ કોલેજના પ્રિન્સિપાલ સામે વહીવટીય બેદરકારી, ભ્રષ્ટાચાર અને અણદેખી કરવા જેવા આરોપોમાં તથ્ય જણાયું છે. સાથે તપાસમાં ઓક્સિજન આપૂર્તિ કરનારી કંપનીઓને ચુકવણીમાં કમિશનખોરીની પણ સમસ્યા હોવાની જાણકારી સામે આવી છે. તેને કારણે પુષ્પા સેલ્સને 68 લાખ રૂપિયાની ચુકવણીમાં પણ વિલંબ થયો હતો.